CELEX: 62010TN0451
Language: fi
Date: 2010-09-28 00:00:00
Title: Asia T-451/10: Kanne 28.9.2010 — Fuchshuber Agrarhandel v. Euroopan komissio

20.11.2010   
            
            
               FI
            
            
               Euroopan unionin virallinen lehti
            
            
               C 317/46
            
         Kanne 28.9.2010 — Fuchshuber Agrarhandel v. Euroopan komissio
   (Asia T-451/10)
   ()
   2010/C 317/81
   Oikeudenkäyntikieli: saksa
   
      Asianosaiset
   
   
      Kantaja: Fuchshuber Agrarhandel GmbH (Hörsching, Itävalta) (edustaja: asianajaja G. Lehner)
   
      Vastaaja: Euroopan komissio
   
      Vaatimukset
   
   
               —
            
            
               Asiassa on pidettävä suullinen käsittely
            
         
               —
            
            
               Euroopan yhteisöjen komissio on velvoitettava maksamaan kantajalle 14 päivän kuluessa 2 623 282,31 euroa ja maksamaan lisäksi 24.9.2007 lähtien 6 prosentin vuotuista korkoa 1 641 372,50 euron suuruiselle määrälle ja 16.10.2007 lähtien 6 prosentin suuruista korkoa 981 909,81 suuruiselle määrälle
            
         
               —
            
            
               Euroopan yhteisöjen komissio on velvoitettava korvaamaan kantajalle mahdollisesti aiheutuneet muut vahingot, jotka liittyvät 3.9.2007 valittuun erään KUK459 ja 17.9.2007 valittuun erään KUK456
            
         
               —
            
            
               Euroopan yhteisöjen komissio on velvoitettava korvaamaan oikeudenkäyntikulut kantajalle 14 päivän kuluessa; maksu on suoritettava kantajan oikeudenkäyntiasiamiehelle
            
         
      Oikeudelliset perusteet ja pääasialliset perustelut
   
   Kantaja vaatii korvausta vahingosta, joka sille on sen mukaan aiheutunut siitä, että tietty määrä kantajan vuonna 2007 Unkarin interventioelimen hallusta kahden tarjouskilpailun puitteissa ostamasta maissista puuttui varastoista.
   Kanteen perusteluissa kantaja vetoaa siihen, että komissio ei ole käyttänyt tarkastusvaltuuksiaan Unkarin maksajaviraston osalta, eikä ole myöskään vaatinut Unkarin maksajavirastoa täyttämään sille kuuluvia velvollisuuksia. Lisäksi kantaja väittää, että sille ei olisi aiheutunut vahinkoa, jos komissio olisi asettanut oikeudellisesti ja tosiasiallisesti ankarammat ja tarkemmat edellytykset ja valvontakeinot varastoijan soveltuvuudelle ja luotettavuudelle, varastotilojen soveltuvuudelle, varastojen luetteloimiselle sekä interventioelimen hallussa olevan tavaran tunnistamiselle ja varastoinnille.